ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
6 ต.ค. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกันกับตลาดรอบบ้าน หนุนด้วยราคาน้ำมันที่ปรับเพิ่มขึ้น และการบรรลุข้อตกลง TPP หนุนโมเมนตัมในตลาดหุ้นเอเชีย สำหรับกลุ่มที่เด่นในภาคเช้าคือกลุ่มรับเหมาก่อสร้างและอสังหาฯ
แนวโน้ม ภาคบ่าย
ประเมินดัชนีจะทรงตัวในแดนบวก โดยมองตลาดหุ้นบ้านเราจะยังได้โมเมนตัมบวกจากตลาดต่างประเทศต่อ แต่ด้วยปัจจัยภายในประเทศยังจำกัดทำให้มีแรงขายทำกำไรกลุ่มที่ Outperform มาก่อนหน้า ทั้งกลุ่มโรงงานน้ำตาล และกลุ่มโรงกลั่นน้ำมัน จะกดดันไม่ให้ตลาดร้อนแรงมากนัก สำหรับหุ้นกลุ่มที่แนะนำสะสมเมื่อดัชนีอ่อนตัวคือหุ้นกลุ่มอิเล็กทรอนิกส์ และท่องเที่ยว ซึ่งได้ประโยชน์จากค่าเงินบาทอ่อนค่า ปิดตลาดภาคเช้าดัชนีเปลี่ยนแปลง +4.21 จุด มาที่ระดับ 1,367.38 จุด ด้วยมูลค่าการซื้อขายที่ระดับ 2 หมื่นล้านบาท
วิเคราะห์ทางเทคนิค
MDX ราคาปิด 7.10 บาท
แนวรับ 7.00 บาท           แนวต้าน 7.80 บาท
แนว cut loss หากใกล้จะหลุด 6.90 บาท
กราฟ MDX เริ่มทรงตัวโค้งขึ้นช้าๆ หลังจากปรับฐานมาร่วมเดือน และหากย้อนหลังไปกว่า 3 เดือนเราจะพบว่าเกิด Positive Divergence ในหลายเครื่องมือ หมายความว่าราคาหุ้นกำลังจะฟื้นตัวกลับขึ้นมาแล้ว แนะนำให้เข้าสะสม ราคามีโอกาสขึ้นแรง
เด็กแนว
ASEFA   ราคาค่อยๆ  ไต่ขึ้นช้าๆ  ถือว่าไม่สะใจ  ว่าแล้วควรจะวิ่งได้ดีกว่านี้ให้สมกับเป็นหุ้นพื้นฐานแกร่ง  เพราะอนาคตจัดเป็นหุ้นที่น่าลงทุนตัวหนึ่ง เพราะเป็นผู้จำหน่ายสวิชไฟฟ้า ตู้ไฟ แผงไฟ จัดวางระบบ ขนาดเล็กถึงใหญ่ ครองตลาดด้านนี้ มีลูกค้ารายสำคัญเยอะทั้งบริษัท โรงงาน โทรคมนาคม และงานภาครัฐ มีกลุ่มลูกค้าที่แข็งแรงมากทั้งในและต่างประเทศ ราคาหุ้นรูดลงมาเยอะเกินจากเข้าตลาดวันแรกไปถึง 7.50 บาท มองอนาคตของบริษัทค่อนข้างไกล โบรกเกอร์ให้เป้าหมายไว้ไม่น้อยเลยด้วย เพราะการเติบโตของโรงไฟฟ้าในบ้านเราจะมีอีกมากโดยเฉพาะตั้งแต่ปี 59 เป็นต้นไป โรงไฟฟ้าพลังงานทางเลือกจะสร้างเสร็จกันมาก ซึ่งใช้อุปกรณ์ตู้ไฟของบริษัทในการติดตั้งระบบจัดการต่างๆ ล่าสุดรัฐเตรียมประกาศรับซื้อไฟอีก 600 MW จากโครงการสหกรณ์ อันนี้ก็ยิ่งเป็นตัวกระตุ้นยอดขายของบริษัทในทางตรง ดังนั้น ราคาลงมาตรงนี้หากมองยาว หุ้นตัวนี้มีโอกาสไปไกลแน่ ราคาไม่ได้อยู่แค่นี้ แนะนำสะสมไว้
กราฟ ASEFA สร้างรูปแบบกะทะหงายชัดเจน สนับสนุนด้วย Stoch ที่กำลังตั้งท้องเป็นสัญญาณสะสมหุ้นรอบใหญ่ โอกาสในการวิ่งขึ้นจะไปได้ไม่น้อยกว่า 5.10 บาทราคาตรงนี้ตามเทคนิคจะเป็นไม้แรกของรอบใหม่ ของดีราคาไม่แพงควรมีติดมือไว้บ้าง นึกถึงสีฟ้า นึกถึง ASEFA